jkorsvik/nowiki_second_scrape_merged huggingface dataset:
Dan O’Herlihy

Daniel O'Herlihy (født 1. mai 1919 i Wexford i Irland, død 17. februar 2005) var en Oscar-nominert irsk skuespiller. 
Familien O'Herlihy flyttet til Dublin, mens han fremtidlig var i ung alder. Han ble utdannet ved Christian Brothers College i Dun Laoghaire, og senere studerte han ved University College of Dublin, derfra ble han uteksaminert i 1944 med en grad innen arkitektur. 
O'Herlihy dukket opp som skuespiller for første gang i 1947. Hans første filmrolle i USA var som karakteren Macduff i Orson Welles' versjon av Macbeth i 1948. I 1954 var han med i regissør Luis Buñuels film Adventures of Robinson Crusoe, som skaffet ham en nominasjon til Oscar for beste mannlige hovedrolle. Men han ble forbigått av Marlon Brando som vant en Oscar for On the Waterfront, i stedet. 
O'Herlihy ble senere omtalt i The Young Land i 1959 som dommer Millard Isham. Han spilte i Fail-Safe i 1964 (som General Black, eller «Blackie»). Han var med i The Big Cube og 100 Rifles i 1969, og i 1970 spilte han i den episke filmen Waterloo.
I 1982 var O'Herlihy mest kjent for sine opptredener i Halloween III: Season of the Witch, The Last Starfighter i 1984 som Grig, Alex' medpilot, navigatør og medhjelper. I 1986 var han med i The Whoopee Boys i 1986. Han spilte karakteren John Huston i The Dead i 1987. Han hadde også en opptreden i RoboCop i 1987 og senere i oppfølgeren RoboCop 2 som kom ut i 1990. 
O'Herlihy hadde også en ganske omfattende karriere innenfor TV og han var med i ulike TV-programmer. Blant disse var The DuPont Show med June Allyson, og ABCs kriminalitetsdrama, Target: The Corruptors!. 
Dan O'Herlihy giftet seg med Elsie Bennett i 1945. Han var bror av regissøren Michael O'Herlihy (1928–1997) og far til skuespiller Gavan O'Herlihy, billedkunstner Olwen O'Herlihy og arkitekt Lorcan O'Herlihy. Han var også bestefar til Cian Dowling, Colin O'Herlihy, Micaela O'Herlihy og Eilis O'Herlihy. 
Dan O'Herlihy døde av naturlige årsaker i Malibu i California i 2005, i en alder av 85 år.


== Eksterne lenker ==
(en) Dan O'Herlihy på Internet Movie Database 
(sv) Dan O'Herlihy i Svensk Filmdatabas 
(da) Dan O'Herlihy på Filmdatabasen 
(da) Dan O'Herlihy på Scope 
(fr) Dan O'Herlihy på Allociné 
(en) Dan O'Herlihy på AllMovie 
(en) Dan O'Herlihy hos Turner Classic Movies 
(en) Dan O'Herlihy hos The Movie Database 
(en) Dan O'Herlihy hos Internet Broadway Database 
(en) Dan O'Herlihy hos Behind The Voice Actors
Emile Stiebel

Emile Stiebel (opprinnelig Emil Stiebel, født 29. januar 1876 i Stockholm, død 15. juli 1950) var en svensk operasanger og skuespiller.
Stiebel studerte sang under Signe Hebbe. Etter studiene ble han engasjert ved Kungliga Teatern. Han var initiativtaker til grunnleggelsen av Föreningen Klippan Amatörerna Folkdanslag 1949. 
Stiebel var bosatt i Storängen, Stockholm.


== Filmografi (utvalg) ==
1949 – Kvinner, vin og sang
1949 – Pippi Langstrømpe 
1945 – Trøtte Theodor
1942 – Sexlingar
1938 – Lasse debuterer
1936 – Familien som var en karusell
1928 – Synd 
1924 – Livet på landet 
1920 – Gyurkovicsarna
1911 – Järnbäraren
1910 – Regina von Emmeritz och Konung Gustaf II Adolf
1910 – Emigrant
1910 – Bröllopet på Ulfåsa


== Referanser ==


== Eksterne lenker ==
(en) Emile Stiebel – kategori av bilder, video eller lyd på Commons 
(en) Emile Stiebel på Internet Movie Database 
(sv) Emile Stiebel i Svensk Filmdatabas 
(en) Emile Stiebel hos The Movie Database
GCE NODE

GCE NODE er en næringsklynge på Sørlandet som inngår i det nasjonale programmet «Global Centres of Expertise». Bedriftene i GCE NODE utvikler bore-, laste/ losse/forankring- og bølgekompenseringsteknologi. Visjonen til GCE NODE er å bidra til at olje- og gassnæringen på Sørlandet kan hevde seg i internasjonal konkurranse.


== Historikk ==
NODE begynte som et Arena-prosjekt i 2006, klyngen ble deretter tatt opp i NCE-programmet i 2009. Pr. januar 2012 bestod NODE nettverket av 58 selskaper på Sørlandet med tilsammen over 8000 ansatte. Dette var også året hvor NODE fikk EUs Gold Label som den første klyngen i Norge og i Europa av 200 klynger, denne sertifiseringen ble oppdatert i 2015Bedriftene hadde en samlet omsetning på 40 milliarder NOK i 2009. I 2014 fikk NODE som en av de to første klyngene i Norge en GCE status og ble et så kalla "Global Centres of Expertise". I starten av 2016 hadde klyngen 77 medlemsbedrifter med base i Agder fylkene.


== Bransjefokus ==
Klyngen består primært av bedrifter i leverandørindustrien til oljenæringen som har sterke markedsposisjoner i sine segmenter. Bedriftene i klyngen leverer primært produkter innen tre nisjer i olje- og gassindustrien – boring, lasting/lossing, forankring og bølgekompensering.


== Samarbeid med Universitetet ==
Samarbeidet med Universitetet i Agder (UiA) har hele tiden hatt høy prioritet. NODE-nettverket har vært samarbeidspartner og pådriver for å få på plass både en masterutdanning og PhD-grad innen mekatronikk ved UiA. Høsten 2010 gikk NODE-bedriftene sammen om å finansiere eget gave-professorat til UiA innen mekatronikk.


==== SFI Offshore Mechatronics ====
I 2014 gikk GCE NODE sammen med UiA og flere andre aktører og søkte om SFI Offshore Mechatronic. Dette ble den første SFIen UiA har fått tildelt, og vil gå over åtte år.Forskningsprosjektet er delt inn i 7 arbeidspakker. WP 7 Technology Vision ledes av representanter fra GCE NODE


== Referanser ==


== Eksterne lenker ==
(en) Offisielt nettsted 
Global Centres of Expertise
Niels Christian Brøgger

Niels Christian Ursin Brøgger (født 4. juni 1914 i Kristiania, død 17. august 1966) var en norsk essayist, oversetter, forfatter og kritiker.
Brøgger var sønn av arkeologen Anton Wilhelm Brøgger (1884–1951) og Inger Ursin (1882–1941), sønnesønn av geolog Waldemar Christopher Brøgger, bror til forfatteren Waldemar Brøgger og onkel til professor i sosialantropologi Jan Brøgger.Brøgger studerte litteraturhistorie ved Universitetet i Oslo og i England, Italia og Spania. Hans første bok var Den nye moral og andre essays (1934). Samme år begynte han som kritiker i Tidens Tegn, hvor han var ansatt inntil 1940. Under andre verdenskrig ble han fengslet av okkupantene og satt i Grini fangeleir fra 3. november 1942 til 21. april 1943. Fra 1945 var han ansatt som kritiker i Nationen. I 1947 utga han essaysamlingen Før uværet kom. Inntrykk fra 1930-årene. Artikler og essays sammen med sin far. I 1952 kom en studie av Sigrid Undsets romaner, Korset og rosen. Han skrev også tre bind om før-kristen mytologi, Nordens demring. Nordiske myter og sagn (1949), Guder og helter i klassisk tid (1958) og Helter og halvguder hos kelterne (1961). Han skrev også kriminallitteratur under pseudonymet Johnny W. Lambeth og sciencefictionromanen Stoppested i evigheten under pseudonymet Harald Gammeng. Hans sist publiserte verk var Sangenes sang, en oversettelse av  Høysangen.
Han døde i august 1966 etter lengre tids sykdom, bare 52 år gammel.


== Referanser ==
Roosevelt Hotel (Hollywood)

Roosevelt Hotel er et historisk hotell i spansk stil som har adressen 7000 Hollywood Boulevard i Hollywood i Los Angeles i California. Hotellet har fått sitt navn fra Theodore Roosevelt. Byggingen ble finansiert av en gruppe som inkluderte Douglas Fairbanks, Mary Pickford og Louis B. Mayer. Det åpnet første gang 15. mai 1927. Det kostet USD 2,5 millioner å bygge dette 12 etasjers bygget som har 300 rom og suiter. Det blir nå drevet av Thompson Hotels. 
Etter en omfattende oppussning i 2005 har hotellet blitt mer brukt i filmer og for Hollywoods natteliv. Hotellet har blitt mer populært blant Hollywoods yngre garde de siste årene, mye på grunn av den trendye nattklubben Teddy's, som ligger i hotellets hovedlobby.


== Plass i Hollywoods historie ==
Hollywood Roosevelt Hotel var stedet hvor den første Oscar-utdelingen ble avholdt i 1929 i hotellet Blossom ballroom. Senere var seremonien mye større enn den første banketten for 250 personer. Det ble aldri gjort noe forsøk på å avholde Oscar-seremonien i hotellet en gang til.
Frances Farmer var en æresgjest tidlig på 1950-tallet etter at sin medvirkning i This Is Your Life. Marilyn Monroe bodde i Hollywood Roosevelt i to år etter at hennes modellkarriere hadde tatt av. Hennes første sett med fotografier for et tidsskrift ble tatt på stupebrettet til hotellets basseng på baksiden av selve hotellet. Dette ble fjernet for ikke så lenge siden. Hotellets ombygde basseng har et undervannsveggmaleri malt av David Hockney.


== Referanser ==


== Eksterne lenker ==
Offisielt nettsted
(en) Hotel Roosevelt, Hollywood – kategori av bilder, video eller lyd på Commons 
The Roosevelt Hotel hos Seeing-Stars.com
Haunted Hotel: Hollywood Roosevelt Hotel
The Roosevelt Hotel's Bowling Alley: The Spare Room
Jaimie D’Cruz

Jaimie D'Cruz er en britisk dokumentarfilmprodusent og regissør.
D'Cruz startet som musikkjournalist, og grunnla hip-hip magasinet YOUCH, som han var redaktør for mellom 1990 og 1998. I 1998 begynte han med TV-dokumentarer for britiske Channel 4.
Hans første dokumentarfilm som ikke var produsert for TV, var Exit Through the Gift Shop, produsert av D'Cruz regissert av Banksy. For denne filmen ble han både Oscar- og BAFTA-nominert.


== Eksterne lenker ==
(en) Jaimie D'Cruz på Internet Movie Database 
(da) Jaimie D'Cruz på Filmdatabasen 
(en) Jaimie D'Cruz hos The Movie Database
Eden Hazard

Eden Michael Hazard (født 7. januar 1991) er en belgisk fotballspiller som spiller for den spanske klubben Real Madrid CF.Han spiller venstre ving. Hazard er kjent for sin kreativitet, fart og for sine tekniske ferdigheter. Per 2012 spiller han fast for det belgiske herrelandslaget.
Mens han spilte i Frankrike hadde både Manchester United og Manchester City vært interessert i angrepsspilleren, men 29. mai 2012 ble det klart at Eden Hazard gikk til Chelsea for rundt 33 millioner pund, drøyt 308.550.000kr.
Hazard har vunnet UEFA Europa League, Capital One Cup, FA-cupen og Premier League. I juni 2015 ble han også kåret til Premier League's beste fotballspiller.
Hans bror Thorgan Hazard spiller for Borussia Dortmund. Hans bror Kylian Hazard spiller for Cercle Brugge KSV.7. juni 2019 ble Chelsea og Real Madrid CF enige om en overgang for Eden Hazard. 13. juni 2019 ble han presentert som Real Madrid-spiller.


== Landslaget ==
Han ble tatt ut i Belgias EM-tropp til EM i Frankrike 2016. Han var også være Belgias kaptein under mesterskapet, etter at landslagskaptein Vincent Kompany ble skadet.Han ble tatt ut i Belgias tropp til VM i fotball 2018 i Russland.Han fikk Sølvballen i VM 2018 bak Luka Modrić.Han ble tatt ut i Belgias EM-tropp til EM i fotball 2021.Han ble tatt ut i Belgias tropp til VM i fotball 2022 i Qatar.


== Referanser ==


== Eksterne lenker ==
(en) Eden Hazard – kategori av bilder, video eller lyd på Commons 
(de) Eden Hazard – Munzinger Sportsarchiv 
(en) Eden Hazard – FIFA 
(en) Eden Hazard – UEFA 
(fr) Eden Hazard – Ligue de Football Professionnel 
(fr) Eden Hazard – LÉquipe 
(en) Eden Hazard – Transfermarkt 
(en) Eden Hazard – national-football-teams.com 
(en) Eden Hazard – WorldFootball.net 
(en) Eden Hazard – Soccerbase.com 
(en) Eden Hazard – FootballDatabase.eu
Les Eyzies-de-Tayac-Sireuil

Les Eyzies-de-Tayac-Sireuil er en kommune i det franske departementet Dordogne i regionen Nouvelle-Aquitaine i det sørvestlige Frankrike.
Kommunen er særlig kjent som hjemstedet til Lascauxgrotten med hulemaleriene, Abri de Cro-Magnon – hvor det første Cro-Magnon-mennesket ble funnet, og mange av de øvrige lokalitetene i verdensarvområdet Hulemalerier og prehistoriske bosettinger i Vézèredalen.


== Befolkningsutvikling ==
Antall innbyggere i kommunen Les Eyzies-de-Tayac-Sireuil


== Referanser ==


== Eksterne lenker ==
Offisielt nettsted 
(en) Les Eyzies-de-Tayac-Sireuil – kategori av bilder, video eller lyd på Commons 
Kommunedata INSEE
musee-prehistoire-eyzies.fr
Vi e’ på vei til USA

Vi e' på vei til USA er et musikkalbum med Ove Thue, utgitt i 1994.


== Sporliste ==
«På vei til USA»
«I ferien»
«Sykkeltur i ferien»
«Hjem igjen»
AC Hotel Bella Sky Copenhagen

AC Hotel Bella Sky Copenhagen er et hotell i Ørestad på Amager ved København, like ved Bella Center metrostasjon. 
Hotellet er tegnet av arkitektfirmaet 3XN, og er Skandinavias største med i alt 814 værelser og 32 møtelokaler. Hotellet er en integrert del av det nærliggende Bella Center hvor FNs klimakonferanse 2009 holdt hus. 


== Bygning ==
Hotellet består av to tårn som er 24 etasjer høye, hvor disse heller 15 grader i motsatte retninger, og har en gangbro i mellom seg. Det er utsikt mot Amager Fælled og København fra alle værelser. 17. etasje kalt Bella Donna, er innrettet utelukkende for kvinner. I april 2014 ble ordningen med en etasje utelukkende for kvinner, i Østre Landsret kjent ulovlig i forhold til likestillingsloven, og hotellet har etterfølgende droppet oridningen, men beholdt etasjens navn.I desember 2014 overtok hotellkjeden AC Hotels by Marriott driften av bygget.


== Referanser ==


== Eksterne lenker ==
Offisielt nettsted 
(en) Bella Sky Hotel – kategori av bilder, video eller lyd på Commons 
Politiken.dk om Bella Sky
Font-de-Gaume

Font-de-Gaume er en hule i Les Eyzies-de-Tayac-Sireuil i Dordogne i Sør-Frankrike. Hulen inneholder svært mange forhistoriske innskrifter og hulemalerier i flere farger, og er et av punktene på verdensarvområdet Hulemalerier og prehistoriske bosettinger i Vézèredalen.

Hulemaleriene ble oppdaget av læreren Denis Peyrony i september 1901. Lokalbefolkningen hadde kjent til hulen og maleriene tidligere, men ikke sett verdien av dem. Noen dager tidligere hadde Peyrony besøkt hulen Les Combarelles i nærheten sammen med arkeologen Henri Breuil, og sett inskripsjoner der. 
Den første bosetningen i denne regionen fant sted 25 000 år før Kristus. Denne hula var deretter bebodd i noen tusen år, og hulemalerine skriver seg fra 17 000 f.Kr., fra magdalénienkulturen. 
Hittil er 230 malerier oppdaget inne i hulen, og man antar at det fremdeles finnes uoppdagede hulemalerier. Det mest berømte maleriet, av fem bøfler, ble oppdaget ved et tilfelle i 1966. Ved siden av Lascaouxgrotten regnes dette som den beste samlingen av mangefargede hulemalerier. Bildene omfatter mer enn 80 bøfler, 40 hester og 20 mammuter. 


== Eksterne lenker ==
(en) Grotte de Font-de-Gaume – kategori av bilder, video eller lyd på Commons 
monuments-nationaux.fr informasjon om adgang til Font de Gaume
Ministère de la Culture, fotografier
Josh Fox

Josh Fox er en amerikansk regissør. Han er grunnlegger og kunstnerisk leder for International WOW Company, et multikulturelt teaterkompani.
Fox dannet International WOW Company i 1996, et teaterkompani som i dag har over 100 rullerende medlemmer fra 30 forskjellige land.
Han debuterte som langfilmregissør med Memorial Day (2008), en film som tar for seg amerikansk kultur.
Etter å ha blitt forespurt om å tillate prøveborring etter naturgass på eiendommen sin, regisserte Fox dokumentarfilmen Gasland (2010). Denne filmen ble nominert til Oscar for beste dokumentarfilm.


== Kilder ==
«Gasland - About the film - Crew». gaslandthemovie.com. Arkivert fra originalen 23. februar 2011. Besøkt 9. februar 2011.  
«Josh Fox - Artistic Director». International WOW Company. Besøkt 9. februar 2011. 


== Eksterne lenker ==
(en) Josh Fox på Internet Movie Database 
(sv) Josh Fox i Svensk Filmdatabas 
(fr) Josh Fox på Allociné 
(en) Josh Fox på AllMovie 
(en) Josh Fox hos The Movie Database
Trish Adlesic

Trish Adlesic er en amerikansk filmprodusent og location manager.
Adlesic begynte som location manager på TV-serien Lov og orden i 1990. Siden 2000 har hun hatt den samme jobben på Law & Order: Special Victims Unit.
Hun produserte Josh Fox sin Oscar-nominerte dokumentarfilm Gasland (2010).


== Eksterne lenker ==
(en) Trish Adlesic på Internet Movie Database 
(en) Trish Adlesic hos The Movie Database
Kongesjaluppen «Stjernen»

Må ikke forveksles med kongesjaluppen «Stjernen» bygget i 1935. «Stjerne» har flere betydninger.

Kongesjaluppen «Stjernen» av 1899 er det minste norske dampskipet som fremdeles eksisterer.


== Historie ==
Kongesjaluppen ble bygget av Akers mekaniske verksted på oppdrag av Kong Oscar II i 1899. Fra 1905 frem til første verdenskrig ble den brukt av Kong Haakon VII. I mellomkrigstiden ble den brukt om sommeren til forskjellige oppgaver, blant annet som turbåt på Oslofjorden. Etter at tyske offiserer hadde benyttet båten under andre verdenskrig ble den kassert på grunn av dårlig forfatning og solgt. Den ble transportert til Mjøsa og ombygd til fraktebåt.
Sjaluppen ble senere gjenoppdaget ved Mjøsa, den var i en svært dårlig forfatning. Ved hjelp av gaver og av dugnader organisert av foreningen Marinemuseets Matroser ble den satt i stand igjen, så mye som mulig av båtens opprinnelige substans ble bevart. 21. mars 2000 ble den sjøsatt igjen.I 1996 ble «Stjernen» erklært verneverdig av riksantikvaren.


== Referanser ==


== Eksterne lenker ==
(en) Stjernen (ship, 1899) – kategori av bilder, video eller lyd på Commons
Charles Ferguson

Charles Ferguson (født 24. mars 1955) er en amerikansk forfatter og filmskaper. Han er grunnlegger og president i Representational Pictures, Inc.
Ferguson tok en bachelor i matematikk på University of California, Berkeley i 1978. I 1989 fikk han en Ph.D. i politikk fra Massachusetts Institute of Technology. Han forsket ved samme institutt i tre år, før han jobbet som teknologikonsulent mellom 1992 og 1994. I 1994 dannet han Vermeer Technologies sammen med Randy Forgaard, og utviklet nettsideeditoren FrontPage. De solgte firmaet til Microsoft i 1996 for $133 millioner.
Etter Vermeer gikk han tilbake til akademia, og jobbet med forskning og som foreleser. Han har skrevet fire faktabøker, som alle tar for seg teknologi og politikk.
Han regisserte og produserte dokumentarfilmene No End in Sight (2007), om Irak-krigen, og Inside Job (2010), om Finanskrisen 2007–2010. Begge filmene ble nominert til Oscar for beste dokumentarfilm, og den siste vant også prisen.


== Referanser ==


== Eksterne lenker ==
(en) Charles Ferguson på Internet Movie Database 
(sv) Charles Ferguson i Svensk Filmdatabas 
(da) Charles Ferguson på Filmdatabasen 
(da) Charles Ferguson på Scope 
(fr) Charles Ferguson på Allociné 
(en) Charles Ferguson på AllMovie 
(en) Charles Ferguson hos The Movie Database
Audrey Marrs

Audrey Marrs (født 25. juni 1970) er en amerikansk filmprodusent. Hun er Chief Operating Officer i Representational Pictures, Inc.
Marrs produserte dokumentarfilmene No End in Sight (2007), om Irak-krigen, og Inside Job (2010), om Finanskrisen 2007–2010. Begge filmene ble nominert til Oscar for beste dokumentarfilm, og sistnevnte vant også kategorien.


== Referanser ==


== Eksterne lenker ==
(en) Audrey Marrs på Internet Movie Database 
(da) Audrey Marrs på Filmdatabasen 
(en) Audrey Marrs hos The Movie Database
Blott en dröm

Blott en dröm er en svensk film fra 1911 i regi av Anna Hofman-Uddgren.


== Om filmen ==
Filmen hadde premiere 9. september 1911 på Orientaliska Teatern i Stockholm ved premieren arrangerte Otto Lainga musikken. Filmen ble spilt inn på flere plasser i Stockholm, blant annet Operans terrasse, Koppartälten i Haga, Nackanäs og Gröna Lund av Otto Bökman. I filmen har Gösta Ekman sin første filmrolle.


== Roller (utvalg) ==
Edith Wallén – Hildur, ung syerske
Sigurd Wallén – Carlsson, Hildurs forlovede
Anna-Lisa Hellström – Adèle, Hildurs venninne
Gösta Ekman – Konrad von X, greve, løytnant
Carl Hagman – Konrads far
Olga Adamsen – Konrads mor
Carl Hagman – stepper
Dessuten medvirker som statister offiserer, sosietetsdamer og artister fra Gröna Lund.


== Eksterne lenker ==
(en) Blott en dröm på Internet Movie Database 
(no) Blott en dröm hos Filmfront 
(sv) Blott en dröm i Svensk Filmdatabas
Hildrehesten

Hildrehesten er et fjell i Haram kommune i Møre og Romsdal. Det har en høyde på 740 meter over havet. Ved foten av fjellet ligger på den ene siden bygda Hildre, og på den andre tettstedet Brattvåg.


== Referanser ==
Stockholmsdamernas älskling

Stockholmsdamernas älskling er en svensk film fra 1911 i regi av Anna Hofman-Uddgren.


== Om filmen ==
Filmen hadde premiere 13. oktober 1911 på Orientaliska Teatern i Stockholm. Filmen ble spilt inn på forskjellige plasser i Stockholm, blant annet Djurgårdsbrunns värdshus, Norra Lagnö av Otto Bökman. På båtreisen med Saga til Lagnö skimter man Waldemarsudde, Blockhusudden og Fjäderholmarna.


== Roller ==
Carl Barcklind – Stockholmsdamernas älskling/Tenoren
Fröken Jarl – primadonnaen i Grefven af Luxemburg
Sigurd Wallén – herr Sommarlund, rentier
Erika Törnberg – fru Sommarlund
Anna-Lisa Hellström – frøken Sommarlund
John Blom – løytnant, frøken Sommarlunds forlovede


== Eksterne lenker ==
(en) Stockholmsdamernas älskling på Internet Movie Database 
(sv) Stockholmsdamernas älskling i Svensk Filmdatabas
Min stetson og gitar

Min stetson og gitar er et musikkalbum med Bjøro Håland, utgitt i 1984.


== Sporliste ==
«Tog nr. 5»
«Du er kvinnen»
«Jeg vet om et sted»
«Takk for Nashville»
«Willy's kafè»
«I mitt barndomshjem»
«Tro, håp og kjærlighet»
«Tre magiske sekunder»
«På veien hjem»
«Min stetson og gitar»
«Gode venner»
«Mamma venter»


== Eksterne lenker ==
(en) Min stetson og gitar på Discogs
Tim Hetherington

Tim Hetherington (født 5. desember 1970, død 20. april 2011 i Misrata i Libya) var en britisk fotojournalist.
Hetherington studerte litteratur ved University of Oxford, før han studerte fotojournalistikk under Daniel Meadows og Colin Jacobson i Cardiff i 1996.
Etter å ha jobbet som trainee i The Big Issue, jobbet han mye i Vest-Afrika, og dokumenterte den politiske uroen der. Under borgerkrigen i Liberia var Hetherington og hans kollega James Brabazon de eneste utenlandske journalistene som levde bak rebellenes linjer, noe som førte til at president Charles Taylor utstedte en henrettelsesordre på dem.
I 2006 jobbet han som etterforsker for FN sin sanksjonskomité for Liberia. Mellom 2007 og 2008 reiste Hetherington flere ganger til Afghanistan sammen med skribenten Sebastian Junger, på oppdrag for Vanity Fair. Disse turene førte til den prisbelønte dokumentarfilmen Restrepo (2010).
Hetherington ble drept mens han dekket den anspente situasjonen i den beleirede byen Misrata i Libya, i løpet av den libyske borgerkrigen i 2011. Under det samme angrepet ble også fotografen Chris Hondros drept og fotograf Guy Martin ble alvorlig såret. En kilde sier at de reiste sammen med opprørere på tidspunktet for deres død, og flere libyske opprørere skal også ha blitt drept i samme eksplosjon. Hetherington ble overlevd av sine foreldre, en søster og bror, samt tre nieser og nevøer. Noen få dager etter Hetheringtons død i Misrata, ble det det største torget i den libyske byen Ajdabiya navngitt etter ham.


== Referanser ==


== Eksterne lenker ==
Offisielt nettsted 
(en) Tim Hetherington – kategori av bilder, video eller lyd på Commons 
(en) Tim Hetherington på Internet Movie Database 
(sv) Tim Hetherington i Svensk Filmdatabas 
(da) Tim Hetherington på Filmdatabasen 
(fr) Tim Hetherington på Allociné 
(en) Tim Hetherington på AllMovie 
(en) Tim Hetherington hos The Movie Database 
(en) Tim Hetherington's channel at Vimeo
(nl) "Brit Wins World Press Photo 2007" l nu.nl. Accessed 2 November 2010.
(en) "Long Story Bit by Bit". Umbrage Gallery. Accessed 5 May 2009.
]
Jaskatvuođa maŋŋá

Jaskatvuođa maŋŋá er et musikkalbum med Mari Boine, utgitt i 1985. Dette er sangerens debutalbum.


== Sporliste ==
«Alla hearra guhkkin Oslos»
«Oktavuohta»
«Ceavlas galbma garvvuid sisitei»
«Mearrasapmelazzii»
«Sii navccahuhttet mu»
«Idja lea mannan»
«Anuheapmi»
«Koffor e det så stille»
«Na darvanii Jahkku»
«Oainnat go mo cuvggoda dal»


== Eksterne lenker ==
(en) Jaskatvuođa maŋŋá – Etter stillheten på Discogs